Lebra

La lebra (pussee formalment malatia de Hansen) a l'è una malatia infetiva e cronega che la vegn per colpa del bateri Mycobacterium leprae che la colpiss la pell e i nerv periferegh del corp in vari manere, che poden vesser anca fiss invalidant.

La lebra a l'è stada una malatia assee stigmatizzada in la storia e anca al dì d'incoeu la gh'ha un so bon grad de stigma social, soratut in di Pajes pussee pover del mond.

El bacill de la lebra l'è german de quell de la tisi ma a l'è men resistent e 'l se moltiplega mej in di zone fregge del corp e l'è no del tut ciar 'me che se 'l spantega.

Al dì d'incoeu la lebra a l'è tratabel, squasi semper in regim ambulatorial, cont una terapia con pussee medesine, in tra i che la ghe po vesser anca la famigerada Talidomide, che a segonda di cas la po andà inanz anca per tuta la vita.

El vacin fad cont el bacill de Calmette-Guérin el po dà un cert nivell de protezzion contra la lebra, ma 'l gh'è no un vacin specifegh contra el malann.

 Riferiment 
Lebbra - DSS

 Alter proget 

Categoria:Malatie batereghe